สุดยอดกล้วยทอด ที่ไม่ว่ามาเชียงใหม่กี่ครั้งก้อต้องกิน กลายเป็นเมนูเด็ดประจำตัวที่พลาดไม่ได้
"กล้วยทอดบัตรคิว" ร้านกล้วยทอดเก่าแก่ ที่กินมายาวนานตั้งแต่สมัยเรียนเชียงใหม่ ผ่านมายาวกว่า 10ปี ความอร่อยนี้ไม่เคยเปลี่ยนแปลง กับเมนูกล้วยทอดที่กรอบนอก นุ่มใน กินแล้วเคี้ยวดัง"กรุ๊บๆ" รับรองว่าทอดกันใหม่ๆร้อนๆ เพราะทอดขายไม่ทัน ไปนั่งเฝ้าสักพัก กว่าจะได้กิน 
แต่เมนูโปรดที่สุดผม ไม่ใช่กล้วยทอด แต่เป็นข้าวเม่าทอดแสนอร่อย กล้วยที่หวานกำลังดี ห่อด้วยข้าวเม่า ชุปด้วยแป้ง นำไปทอด รสชาติหวานอร่อยได้ใจ สามารถไปได้เรื่อยๆ 6ลูกคนเดียวก้อทำมาแล้ว อร่อยติดใจขนาด
อีกนึงเมนู ที่ต้องหิ้วกลับบ้านด้วยทุกครั้ง คือ กลอยทอด คนกรุงเทพหลายคนอาจจะไม่รู้จักกลอย งงๆด้วยซ้ำ มันคืออะไร? 
หัวกลอยเป็นพืชไม้เถาชนิดนึง จะเลื้อยพันกะต้นไม้อื่น ผลจะคล้ายกับมัน แต่จะมีลักษณะกลม และไม่ฝังตัวอยู่ในดิน มันกลอยจะมีพิษนะคับ ก่อนจะนำมาทานจะต้องล้างสารพิษออกให้หมดก่อน หากคนที่ทำไม่เป็น นำไปทาน อาจมีอาการแสบร้อนที่ปากและคอ คลื่นไส้ อาเจียน มึนงง หมดสติ หากทานมากๆอาจจะเสียชีวิตได้
แต่ร้านนี้ วางใจได้ผมทานเป็นถุงคนเดียวมาหลายปี ยังอยู่รอดดีปลอดภัย มีอาการคันบ้างแต่เป็นเรื่องอื่น ไม่เกี่ยวกับกลอย  กลอยแผ่นบางๆทอดจนกรอบอร่อย เก็บไว้ได้นานเป็นเดือน ผมไปเชียงใหม่ทีซื้อกลับกรุงเทพ ทีเป็นร้อย เก็บเอานอนกิน เวลาดูหนังดูละคร เคี้ยวกรอบเพลินๆ แทนป็อปคอร์น
นอกจากเมนูทอดๆ ที่แสนอร่อย ยังมีเมนูปิ้งๆอย่างข้าวเหนียวปิ้ง ที่หลายคนเข้าไปซื้อหากัน ผมยังบอกไม่ได้ว่าอร่อยแค่ไหน เพราะตัวเองยังไม่เคยลิ้มลอง ซื้อกล้วยทอดที 400-500บาท จะซื้อข้าวเหนียวปิ้งอีกดูมันจะมากเกินไป เอาไว้คราวหน้าเราค่อยว่ากัน จะลองซื้อกินสักครั้ง แล้วมาบอกเล่าว่าอร่อยแค่ไหน
ร้านนี้ตั้งอยู่ใกล้ๆตลาดสันป่าข่อย เป็นร้านตึกแถวคูหาเดียว ไปไม่ถูก ลองถามคนแถวนั้นดู หาได้ไม่ยาก แนะนำใครอยากทานแบบสบายๆไม่ต้องรอ ควรไปก่อนเที่ยง ช่วงเที่ยงช่วงบ่ายคนจะเยอะ คิวจะนาน ทอดขายๆกันแทบไม่ทัน
อีกหนึ่งเคล็ดลับที่อยากแนะนำ อยากกินของทอดกรอบ อย่าปิดปากถุง เปิดถุงอ้าซ๊า ให้รับลมเต็ม แล้วกล้วยทอด มันทอด ข้าวเม่า จะกรอบได้นานหลายชั่วโมง
ใครชอบทานกล้วยทอด อยากให้ลองได้ทานกัน รับรองติดใจแน่นอน สำหรับผมรักกล้วยทอดร้านนี้มาหลายปี ปัจจุบันยังไม่มีร้านไหนอร่อยเท่า และอนาคตยังคงไม่คิดเปลี่ยนใจกันง่ายๆ ยังจะทานต่อไปเรื่อย... แล้วลองไปทานดูนะคับ